
Súd: Okresný súd Galanta
Spisová značka: 31T/1/2024
ECLI: ECLI:SK:OSGA:2025:2324010010.6
Dátum vydania: 8. 9. 2025
Forma: Rozsudok
Oblasť práva: Trestné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 31T/1/2024 2324010010 08. 09. 2025 JUDr. Ing. Veronika Pravdová ECLI:SK:OSGA:2025:2324010010.6
ROZSUDOK V MENE SLOVENSKEJ REPUBLIKY Okresný súd Galanta, samosudkyňou JUDr. Ing. Veronikou Pravdovou, na hlavnom pojednávaní dňa 8.9.2025 takto rozhodol: Obžalovaný A. B., C. XX.X.XXXX D. B., E. F. B., G. C. H. C. H. XXX/XX, B., I. B., A. J., sa podľa § 285 písmeno f) Trestného poriadku oslobodzuje spod obžaloby prokurátora Okresnej prokuratúry Galanta č. 3 Pv 363/23/2202 zo dňa 3.1.2024 pre skutok právne posúdený ako prečin zanedbanie povinnej výživy podľa § 207 odsek 1, odsek 3 písmeno b), písmeno c) Trestného zákona, na tom skutkovom základe ku dňu vyhlásenia rozsudku, že v období od 15.3.2021 do 15.1.2024 zanedbal svoju zákonnú povinnosť prispievať na výživu svojho dieťaťa F. B., ktorá mu vyplýva zo zákona č. 36/2005 Z. z. o rodine a bol k nej zaviazaný rozsudkom Okresného súdu Galanta sp. zn. 16P/60/2016 zo dňa 28.6.2016, právoplatný dňa 15.7.2016, sumou 100 € mesačne vždy do 15. dňa toho ktorého mesiaca vopred k rukám matky dieťaťa F. K., E. L. A. XXX/XX, B., túto vyživovaciu povinnosť riadne neplnil, hoci mu objektívne nič nebránilo vykonávať zárobkovú činnosť, z ktorej by túto vyživovaciu povinnosť hradil, okrem čiastočných úhrad spolu vo výške 490 €, čím mu za uvedené obdobie vznikol dlh na výživnom vo výške 2.910 €, pričom bol trestným rozkazom Okresného súdu Galanta sp. zn. 2T/94/2020 zo dňa 23.10.2020, právoplatný dňa 9.3.2021, odsúdený za prečin zanedbania povinnej výživy podľa § 207 ods. 1, ods. 3 písm. b) Trestného zákona, pretože trestnosť činu zanikla podľa § 86 odsek 1 písmeno a) Trestného zákona. odôvodnenie: V zmysle § 172 odsek 2 Trestného poriadku tento rozsudok neobsahuje odôvodnenie, nakoľko sa po vyhlásení rozsudku prokurátor a obžalovaný vzdali práva na podanie odvolania. Poučenie: Proti tomuto rozsudku nemôžu prokurátor a obžalovaný podať odvolanie, pretože sa ho po vyhlásení rozsudku vzdali.
Osoby oprávnené podať odvolanie proti niektorému výroku rozsudku môžu ho napadnúť aj preto, že taký výrok nebol urobený, ako aj pre porušenie ustanovení o konaní, ktoré predchádzalo rozsudku, ak toto porušenie mohlo spôsobiť, že výrok je nesprávny alebo že chýba (§ 307 ods. 2 TP).

Zdroj: KAUZIS.SK – https://www.kauzis.sk/judikatura/r/ECLI:SK:OSGA:2025:2324010010.6 (dáta aktuálne k 8. 11. 2026). Záväzné je znenie zverejnené súdom.




